Приложение № 1

**МОТИВИ ПО ЧЛ. 28, АЛ. 2 ОТ ЗАКОНА ЗА НОРМАТИВНИТЕ АКТОВЕ КЪМ ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА РЕДА И НАЧИНА НА ОТПУСКАНЕ НА ЕДНОКРАТНА ФИНАНСОВА ПОМОЩ**

**1.Причини, налагащи приемането на Правилник за изменение и допълнение на Правилника за реда и начина на отпускане на еднократна финансова помощ**

С предложените текстове за изменение и допълнение на Проекта на Правилник се синхронизират текстове, касаещи новоприетия Закон за въвеждане на еврото в Република България / ЗВЕРБ – обнародван в ДВ бр. 70 от 20.08.2024 г./. В § 6 от ПЗР на Закона е вменено задължение на държавните органи и органите на местно самоуправление да приемат в 6-месечен срок от влизане в сила на закона изменения и допълнения в подзаконови нормативни актове, необходими за изпълнението му във връзка с въвеждане на еврото като парична единица на Република България. Измененията и допълненията на актовете на общинските съвети влизат в сила от датата на въвеждане на еврото в Република България. В § 5 от ПЗР на ЗВЕРБ е указано, че действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в този закон плавила за превалутиране.

Датата на въвеждане на еврото в Република България е датата, определена в Решение на Съвета на Европейския съюз за приемане на еврото в Република България, прието в съответствие с чл. 140, § 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, § 3 от договора за функционирането на Европейския съюз.

Административните органи, отговорни за извършването на плащания към гражданите във връзка с удовлетворяването на техни законоустановени права, следва да адаптират съдържанието на образците на документи и на издаваните от тях актове, съдържащи финансова информация, възможно най-рано след установяване на неотменимо фиксирания валутен курс между еврото и лева. Общинските администрации имат ключова роля в осигуряването на успешното преминаване към еврото поради естеството на услугите, които предоставят на гражданите. Общините следва да бъдат подготвени да осигурят безпроблемното и гладко прилагане на еврото във всички управлявани от тях публични услуги, включително чрез промени в нормативни актове.

Съгласно Закона за въвеждане на еврото в РБ, размерът на местните такси и цени на услуги и права се определят в български лева и евро за период от време, който започва един месец след датата на влизане в сила на решението за приемане на еврото и приключва 12 месеца след датата на въвеждането му в Република България.

1. **Цели, които се поставят.**

С предложените промени се цели привеждане в съответствие с действащите от по-висока степен нормативни актове – Закона за въвеждане на еврото в Република България, както и постигане на ясна регламентация в уредбата на обществените отношения.

1. **Финансови и други средства, необходими за прилагане на новата уредба.**

За прилагане на Правилника не е необходимо разходването на допълнителни финансови и други средства.

1. **Очаквани резултати от изменението и допълнението на наредбата**.

Очаквания резултат от Приемане на Правилника е осигуряване на прозрачност, яснота и регулиране на правилното прилагане на нормативните актове от по-висока степен.

1. **Анализ и съответствие с правото на Европейския съюз.**

Настоящите промени в Правилник за реда и начина на отпускане на еднократна финансова помощ се извършват във връзка с влязъл в сила закон, който е съобразен с европейското законодателство, то същите са в съответствие с правото на Европейския съюз.

**ДЕЯН ИВАНОВ**

**КМЕТ НА ОБЩИНА БЕЛОСЛАВ**